C 463/14
HU
Az Európai Unió Hivatalos Lapja
2022.12.5.
A Törvényszék (első tanács) T-719/21. sz., Correia de Matos kontra Bizottság ügyben 2021. december 17-én hozott végzése ellen Carlos Correia de Matos által 2022. február 8-án benyújtott fellebbezés (C-79/22.
P. sz. ügy) (2022/C 463/17) Az eljárás nyelve: portugál Felek Fellebbező: Carlos Correia de Matos (képviselő: C.
Correia de Matos advogado) A másik fél az eljárásban: Európai Bizottság A 2022. október 20-i végzésével a Bíróság (tizedik tanács) a fellebbezést nyilvánvalóan elfogadhatatlannak nyilvánította, és Carlos Correia de Matost kötelezte a saját költségei viselésére.
A Törvényszék (második tanács) T-237/21. sz., Fidelity National Information Services kontra EUIPO – IFIS (FIS) ügyben 2022. május 4-én hozott ítélete ellen a Fidelity National Information Services, Inc. által 2022. július 5-én benyújtott fellebbezés (C-446/22.
P. sz. ügy) (2022/C 463/18) Az eljárás nyelve: angol Felek Fellebbező: Fidelity National Information Services, Inc. (képviselő: P. Wilhelm avocat) A másik fél az eljárásban: az Európai Unió Szellemi Tulajdoni Hivatala (EUIPO) A Bíróság (a fellebbezés megengedhetőségéről határozó tanács) 2022. október 20-i végzésében úgy határozott, hogy a fellebbezés nem megengedhető, és hogy a Fidelity National Information Services, Inc. maga viseli saját költségeit.
A Tribunalul Argeş (Románia) által 2022.
augusztus 9-én benyújtott előzetes döntéshozatal iránti kérelem – SC Adient Ltd & Co.Kg kontra Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş (C-533/22. sz. ügy) (2022/C 463/19) Az eljárás nyelve: román A kérdést előterjesztő bíróság Tribunalul Argeş Az alapeljárás felei Felperes: SC Adient Ltd & Co.Kg Alperes: Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş Az előzetes döntéshozatalra előterjesztett kérdések 1) Úgy kell-e értelmezni a közös hozzáadottértékadó-rendszerről szóló 2006/112/EK irányelv (1) 44. cikkének, valamint a héairányelv végrehajtási intézkedéseinek megállapításáról szóló 282/2011/EU tanácsi végrehajtási rendelet (2) 10.
és 11. cikkének rendelkezéseit, hogy azokkal ellentétes a nemzeti adóhatóságok azon gyakorlata, amely valamely független belföldi illetőségű jogi személyt kizárólag azon tény alapján minősít egy külföldi illetőségű jogalany állandó telephelyének, hogy e két társaság ugyanazon csoporthoz tartozik?